**Lillehammer skiklub inviterer til**

**Arne Rustadstuens Minneløp 2021**

**Birkebeineren stadion 27. mars 2021**

**Arne Rustadstuen**

*Arne Rustadstuen er en av Lillehammer Skiklubs største løpere gjennom tidene. I årene 1925-1936 var han mer enn noen annen Lillehammers ansikt i skisporet og hevdet seg i skirenn både nasjonalt og internasjonalt. I 1930 vant han VM-gull på 17 km i Oslo, og har også gode plasseringer i flere i OL, blant annet fra OL i Garmisch-Partenkirchen. Rustadstuen vant Birkebeinerrennet i 1933 og 1934. Det var en svært populær løper som i 1935 mottok Holmenkollmedaljen for sin innsats i sporet.*

**Velkommen til ARM**

Lillehammer Skiklub har gleden av å invitere til Arne Rustadstuens Minneløp på Birkebeineren Skistadion. Rennet inngår i GD Cup, Totenbank Cup og Mosetertoppen Cup.

Dette er også avslutningsrennet til GD Cup og Totenbank Cup.

Rennet går i fri teknikk med enkeltstart.

**INFO OG KONTAKT**

Henvendelser kan gjøres til rennleder: [christer@caffemocca.com](mailto:christer@caffemocca.com). Informasjon ligger også på <https://lillehammer-skiklub.no/langrenn/arne-rustadstuens-minnelop/>

**RENN**

**Påmelding**

Påmelding via [www.minidrett.no](http://www.minidrett.no/) innen søndag 14. mars 2021 kl. 23:59.

Siden dette er et renn i tre cup’er i alderen 11-16 år ønsker vi å prioritere disse løperne først. Arrangementskomiteen vil ta en beslutning tidlig i uke 11 om det er muligheter for å åpne for 8-10 år og junior.

**Støtteapparat**

Grunnet smittevernregler vil vi prioritere å få med flest mulig skiløpere. Det blir dermed begrenset til 1 ledsager pr 3 utøvere. Etter påmeldingsfristen har utløpt vil sekretariatet informere klubbene hvor mange de kan stille i støtteapparatet. Øvrige foreldre og foresatt vil ikke ha adgang på arenaen.

**Startkontingent og lisens**

Startkontingent etter NSF sine satser:  
8 til 16 år: 130 kr  
Junior: 150 kr

Etteranmelding vil ikke være mulig.   
Løpere må ha løst lisens før de stiller til start i rennet.

**Løyper og distanser**

Løypene vil gå i WC-løypene på Birkebeineren Skistadion.

8-10 år 1 km  
11-12 år 2 km  
13-14 år 3 km  
15-16 år 5 km  
Junior kvinner 5 m  
Junior menn 10 km   
  
Løypekart blir lagt ut på arrangementets hjemmeside. Det tas forbehold om endring i løyper, ved lite snø.

**Tidtaking**

Tidtakingen gjennomføres med Emit brikker og alle deltakere må benytte brikke.

Det vil være muligheter for å leie brikke for utøvere som ikke har selv kr 50,- for 11 år og eldre uten egen brikke. Brikkeleie betales med VIPPS. For de som er 11 år og yngre, låner brikke gratis av arrangør.

**Premiering**

Premieutdeling skjer umiddelbart etter målgang.

Offisielle resultatlister vil bli lagt ut på hjemmesidene så snart som mulig etter rennet.

**FASILITETER**

**Parkering**

Parkering på Birkebeineren skistadion. Pris: kr 100,-.  
Av smittevernhensyn er det kun mulig å betale via VIPPS.

**Garderober og toaletter**

Toalett vil være tilgjengelig i målhuset. Venting på ledig toalett skjer utendørs.   
Ingen garderobefasiliteter.

**Kiosk**

Lillehammer skiklub vil ikke ha kafe eller servering på arenaen.

**Rennkontor og målhus**

Rennkontoret ligger i første etasje i det nye målhuset. Det vil ikke være adgang til rennkontoret for løpere og støtteapparat. All kontakt med rennkontoret vil foregå på telefon. Nummer vil bli hengt opp. Målhuset hvor tidtakerstab, speaker og jury oppholder seg vil være stengt på samme måte.

**Oppfølging av regelverk**

Husk fluorforbud til og med G/J 16 år.

**SMITTEVERN**

Egen smittevernsprotokoll vil bli publisert. Les den nøye.